**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 13. septembra 2010

**Prítomní:** Podľa prezenčnej listiny

 / priložená k zápisnici/

Program: 1. Otvorenie

 2. Otváranie obálok – prenájom obecných pozemkov

 3. Interpelácia poslancov

 4. Kontrola uznesení

 5. Návrh – Zásady odmeňovania poslancov obce Hosťová

6. Oboznámenie poslancov:

 - s organizačným poriadkom obecného úradu

 - s pracovným poriadkom zamestnancov obce Hosťová

 - s poriadkom odmeňovania zamestnancov obce Hosťová

7. Návrh – Štatút obce Hosťová

8. Návrh na zmenu rozpočtu obce Hosťová na rok 2010

9. Výber nájomcu - prenájom obecných pozemkov

10. Rôzne

11. Záver

**K bodu číslo 1:**

Piate riadne zasadnutie obecného zastupiteľstva 2010 otvorila a viedla starostka obce Alžbeta Gálová, skonštatovala, že z piatich členov obecného zastupiteľstva sú prítomní štyria členovia, preto je zasadnutie uznášania schopné. Zo zasadnutia sa z pracovných dôvodov ospravedlnil poslanec Gabriel Szalai.

Následne starostka obce určila overovateľov zápisnice: Beňadik Brath

 Anton Brath

**K bodu číslo 2:**

K bode číslo 2 – otváranie obálok na prenájom obecných pozemkov – poslanec Kristián Palkovič podal návrh, aby sa otváranie obálok a rozhodovanie o prenájme poľnohospodárskej pôdy /bod č. 9 programu/ preložilo na mimoriadne zasadnutie obecného zastupiteľstva, z dôvodu , že na zasadnutí nie je prítomní piaty člen zastupiteľstva pán Gabriel Szalai a hlasovanie o prenájme by mohlo byť v pomere 2 : 2. Starostka obce sa telefonicky skontaktovala s poslancom Szalaiom ohľadne termínu na zvolanie mimoriadneho zasadnutia obecného zastupiteľstva.

Hlasovanie o návrhu poslanca Kristiána Palkoviča:

za: 4 /Anton Brath, Beňadik Brath, Blažej Gál,

 Kristián Palkovič,/

 proti: 0

**UZNESENIE Č. 25/2010**

**Obecné zastupiteľstvo v Hosťovej schvaľuje preloženie otvárania obálok s ponukami na prenájom poľnohospodárskej pôdy a rozhodovanie o výbere nájomcu na mimoriadne zasadnutie obecného zastupiteľstva.**

V tomto bode ďalej hlavná kontrolórka obce M. Jaleczová upozornila na určité nezrovnalosti pri vypísaní verejnej súťaže na prenájom obecných pozemkov. Z doterajších nájomcov bola výpovedná doba daná v roku 2009 len spoločností W +V, spol. s r.o. Vo výzve na prenájom pozemkov sú však uvedené aj parcely, ktoré má v užívaní SHR Ľudovít Toman, ale jemu výpoveď z prenájmu poľnohospodárskej pôdy nebola doručená. V prípade, že verejnú súťaž by vyhrala spoločnosť W + V, spol. s r.o., SHR Ľ. Toman by podľa jej názoru mohol napadnúť uznesenie obecného zastupiteľstva o výbere nájomcu. Poslanec Anton Brath navrhol, aby kontrolórka obce sa ihneď telefonicky skontaktovala s advokátom Sliškom . Po telefonickej konzultácií hlavná kontrolórka oznámila, že nakoľko nebola daná výpovedná lehota, SHR Ľ. Toman by mohol celú verejnú súťaž napadnúť . Po dlhšej diskusii poslanci dospeli k návrhu, že verejná súťaž by sa mala zrušiť,

 spoločnosti W + V, spol. r.o. mala predlžiť výpovedná lehota o jeden rok, SHR Tomanovi doručiť oznámenie o výpovedi nájomnej zmluvy o prenájme poľnohospodárskej pôdy. Poslanci o tomto návrhu dali hlasovať.

Hlasovanie o návrhu:

za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 26/2010**

**Obecné zastupiteľstvo v Hosťovej :**

**a. ruší verejnú súťaž na prenájom poľnohospodárskej pôdy vo vlastníctve obce Hosťová**

**b. predlžuje spoločnosti W + V, spol. r.o. výpoveď nájomnej zmluvy o jeden rok**

**c. schvaľuje výpoveď nájomnej zmluvy za prenájom poľnohospodárskej pôdy SHR**

 **Ľudovítovi Tomanovi.**

**K bodu číslo 3:**

Poslanec Blažej Gál informoval ostatných členov zastupiteľstva o dotaze obyvateľov obce, ktorí bývajú pod záhradami. Je to nová ulica, kde momentálne sú obývané tri domy, ďalšie sú vo výstavbe.

Nie je tam riadna cesta a smetiarske auto z tejto ulice neodváža smeti, preto obyvatelia nemôžu vykladať smetné nádoby a pritom platia poplatok za odvoz komunálneho odpadu. Poslanci navrhli riešenie, aby sa kúpil 1100 l kontajner pre obyvateľov tejto ulice, ktorý by bol uložený pri vchode do tejto ulice a slúžil by len domácnostiam na tejto ulici. Starostka oznámila, že treba zistiť či smetiarske auto, ktorý odváža komunálny odpad z našej obce dokáže tento typ kontajnera vyložiť. Hlavná kontrolórka obce navrhla, aby v prípade, že to nebude možné pracovníčka obce A.Boszorádová v ten deň keď sa vyváža odpad na káre pozbierala od týchto domácností do igelitových vriec prichystaní odpad a uložila na miesto odkiaľ smetiarske auto tento odpad naloží.

Starostka obce následne zatelefonovala spoločnosti zabezpečujúcemu odvoz odpadu z obce, potvrdili jej, že auto bude schopné 1100 l kontajner vyložiť.

Hlasovanie o kúpe 1100 l kontajneru pre domácnosti pod záhradami:

za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 27/2010**

**Obecné zastupiteľstvo v Hosťovej :**

**a. schvaľuje nákup 1100 l kontajneru pre domácnosti pod záhradami.**

**K bodu číslo 4:**

Starostka obce informovala, že na základe poverenia z posledného zasadnutia skontaktovala so spoločnosťou, ktorá dodáva betónové skruže. Tieto skruže by boli použité na úpravu cesty pod záhradami na dolnej časti: Horná časť ulice, kde sú obývané domy je vysypaná štrkom, ale úsek cesty k mostu treba upraviť. Poslanci sa dohodli, že tam treba kúpiť skruže s priemerom 60 cm, 4 m. Ďalej treba objednať štrk na vysypanie cesty, zabezpečiť hon na odrhnutie terénu od domu č.148 až po most. V prvom rade ale treba objednať skruže.

**K bodu číslo 5:**

Poslancom bol predložený návrh: Zásady odmeňovania poslancov obce Hosťová. Odo dňa účinnosti novely zákona o obecnom zriadení /01.04.2010/ je potrebné upraviť odmeňovanie poslancov.

Poslanci rozhodli o zmene oproti návrhu v odseku II. Odmeňovanie poslancov, kde stanovili, že za každé zasadnutie zastupiteľstva patrí poslancovi odmena vo výške 5,00 eur.

Príloha č. 1: Návrh zásad odmeňovania poslancov obce Hosťová

Hlasovanie : Zásady odmeňovania poslancov obce Hosťová:

za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 28/2010**

**Obecné zastupiteľstvo v Hosťovej :**

**a. schvaľuje Zásady odmeňovania poslancov obce Hosťová.**

**K bodu číslo 6:**

V bode 6 boli poslanci oboznámení s nasledujúcimi dokumentmi – pracovný poriadok zamestnancov obce, organizačný poriadok obecného úradu, poriadok odmeňovania zamestnancov obce.

Príloha č. 2a: Pracovný poriadok zamestnancov obce Hosťová

 č. 2b:Organizačný poriadok obecného úradu v Hosťovej

 č. 2c: Poriadok odmeňovania zamestnancov obce.

Hlasovanie : za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 29/2010**

**Obecné zastupiteľstvo v Hosťovej berie na vedomie:**

1. **Pracovný poriadok zamestnancov obce Hosťová**
2. **Organizačný poriadok obecného úradu v Hosťovej**
3. **Poriadok odmeňovania zamestnancov obce**

**K bodu číslo 7:**

Poslancom bol predložený štatút obce Hosťová. Členovia zastupiteľstva k predloženému návrhu nemali žiadne pripomienky.

Príloha č. 3: Návrh štatútu obce Hosťová

Hlasovanie : za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 30/2010**

**Obecné zastupiteľstvo v Hosťovej schvaľuje Štatút obce Hosťová.**

**K bodu číslo 8:**

Ekonómka obce predložila poslancom návrh na zmenu rozpočtu obce č.4. Ide o úpravu bežného rozpočtu na výdavkovej strane. Úpravou sa dosiahne vyrovnanie príjmov a výdavkov bežného rozpočtu.

Príloha č. 4: Návrh na zmenu rozpočtu č. 4

Hlasovanie : za: 4 /Anton Brath, Beňadik Brath, Blažej Gál,

 Kristián Palkovič, /

 proti: 0

**UZNESENIE Č. 31/2010**

**Obecné zastupiteľstvo v Hosťovej**

 **schvaľuje zmenu rozpočtu č. 4/2010 podľa predloženého návrhu.**

V tomto bode boli poslanci vyzvaní , aby podávali svoje návrhy a pripomienky k programovému rozpočtu obce Hosťová na roky 2011-2013 a k všeobecne záväznému nariadeniu obce Hosťová k dani z nehnuteľností na rok2011. Ďalej navrhla prehodnotenie výšku poskytnutej dotácie občianskym združeniam, kvôli nedostatku finančných prostriedkov.

**K bodu číslo 9:**

Bod číslo 9 zrušený na základe uznesenia číslo: 25/2010 /bod 2/.

**K bodu číslo 10:**

V poslednom bode rokovania poslanci rozoberali možnosti riešenia odvodnenia školského dvora,

a riešenie situácie v sociálnom byte, kde v dôsledku výdatných zrážok je v pivnici spodná voda.

**K bodu číslo 11:**

Starostka obce sa poďakovala prítomným za účasť na zasadnutí obecného zastupiteľstva.

Overovatelia zápisnice:

Beňadik Brath .........................

Anton Brath .........................

Zapisovateľka zápisnice:

Renáta Tóthová .........................

 Alžbeta Gálová

 starostka obce